**ELŐZETES HATÁSVIZSGÁLAT**

**a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításához**

**1. Társadalmi hatások**

A rendelet segítséget nyújt a veszélyhelyzetben az önkormányzattal bérleti szerződéses jogviszonyban álló személyek, szervezetek, vállalkozások működéséhez a bérleti díj fizetés alóli mentesség, illetve kedvezmény lehetőségének a biztosításával.

**2. Gazdasági, költségvetési hatások**

A rendeletmódosításban szereplő 2 forgalmi értékbecslés beszerzésével, valamint az önkormányzattal bérleti szerződéses jogviszonyban álló személyek, szervezetek, vállalkozások működéséhez a bérleti díj fizetés alóli mentesség, illetve kedvezmény lehetőségének a biztosításával az önkormányzat költségvetési terhei csekély mértékben nőhetnek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

Az adminisztratív terheket csökkenti az, hogy

* mezőgazdasági területek haszonbérlet útján történő hasznosítás során nem szükséges külön értékbecslés beszerzése,
* az olyan szerződés megkötésének jóváhagyása, melyet a társaság saját tagjával, ügyvezetőjével vagy azok közeli hozzátartozójával köt, nem bizottsági, hanem polgármesteri hatáskörben történik.

Az adminisztratív terheket növeli az, hogy

* önkormányzati vagyon körébe tartozó vagyontárgy értékesítésére és megterhelésére irányuló döntést megelőzően ingatlan forgalmi értéke megállapításánál 2 forgalmi értékbecslés beszerzése szükséges,
* veszélyhelyzet idején, legfeljebb annak időtartamára az eset összes körülményeinek mérlegelésével – a Vagyonrendeletben meghatározott feltételek fennállása esetén - a polgármester

- a bérleti díj megfizetése alól mentességet, illetve

- a bérleti díj megfizetése tekintetében, legfeljebb annak 50%-os mértékéig kedvezményt, részletfizetést, halasztott fizetést

biztosíthasson az önkormányzat tulajdonában álló ingatlan bérlőjének.

**6. A jogszabály megalkotásának szükségessége, a jogalkotás elmaradásának várható következményei**

A rendeletmódosítást a magasabb szintű jogszabályoknak történő megfelelés, a veszélyhelyzetben az önkormányzattal bérleti szerződéses jogviszonyban álló személyek, szervezetek, vállalkozások működésének segítése, a gördülékenyebb ügyintézés, illetve a kialakult gyakorlat indokolja.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**